CELEX: E2015P0007
Language: da
Date: 2015-02-16 00:00:00
Title: Sag anlagt den 16. februar 2015 af EFTA-Tilsynsmyndigheden mod Kongeriget Norge (Sag E-7/15)

30.4.2015   
            
            
               DA
            
            
               Den Europæiske Unions Tidende
            
            
               C 143/11
            
         Sag anlagt den 16. februar 2015 af EFTA-Tilsynsmyndigheden mod Kongeriget Norge
   (Sag E-7/15)
   (2015/C 143/12)
   EFTA-Tilsynsmyndigheden, rue Belliard 35, 1040 Bruxelles, Belgien, har ved Xavier Lewis, Auður Ýr Steinarsdóttir og Øyvind Bø, som befuldmægtigede, den 16. februar 2015 anlagt sag mod Kongeriget Norge ved EFTA-Domstolen.
   EFTA-Tilsynsmyndigheden har nedlagt følgende påstande:
   
               1.
            
            
               Det fastslås, at Norge har tilsidesat sine forpligtelser i henhold til den retsakt, der er omhandlet i punkt 14c i bilag XX til aftalen om Det Europæiske Økonomiske Samarbejdsområde (Europa-Parlamentets og Rådets direktiv 2008/50/EF af 21. maj 2008 om luftkvaliteten og renere luft i Europa), idet
               
                           i)
                        
                        
                           landet har overskredet grænseværdierne for svovldioxid (SO2), partikler (PM10) og kvælstofdioxid (NO2) i luften i perioden 2008-2012 i forskelligt omfang i zonerne NO1, NO3, NO4, NO5 og NO6 som omhandlet i artikel 3-5 i direktiv 1999/30, nu artikel 13 i direktiv 2008/50 og
                        
                     
                           ii)
                        
                        
                           ikke har opfyldt forpligtelsen til at opstille en luftkvalitetsplan som omhandlet i artikel 8, stk. 3, i direktiv 96/62/EF, nu artikel 23 i direktiv 2008/50, i forskelligt omfang i zonerne NO1, NO2, NO3, NO4 og NO5.
                        
                     
         
               2.
            
            
               Norge tilpligtes at betale sagens omkostninger.
            
         
      Retlige og faktiske omstændigheder samt søgsmålsgrunde:
   
   
               —
            
            
               Ved Rådets direktiv 1999/30/EF om luftkvalitetsgrænseværdier for svovldioxid, nitrogendioxid og nitrogenoxider, partikler og bly i luften, nu Europa-Parlamentets og Rådets direktiv 2008/50/EF af 21. maj 2008 om luftkvaliteten og renere luft i Europa, er der fastsat grænseværdier for visse forurenende stoffer i luften med henblik på at undgå, forhindre og begrænse de skadelige virkninger på menneskers sundhed og på miljøet som helhed. Direktivet indeholder også bestemmelser om vurdering af forurenende stoffer såvel som foranstaltninger til opnåelse af god luftkvalitet.
            
         
               —
            
            
               EFTA-Tilsynsmyndigheden har gjort gældende, at Norge har tilsidesat sin forpligtelse til at sikre, at koncentrationen af visse forurenende stoffer i luften ikke overstiger de grænseværdier, der er fastsat inden for rammerne af EØS-retten.
            
         
               —
            
            
               EFTA-Tilsynsmyndigheden har ligeledes gjort gældende, at Norge har tilsidesat sin forpligtelse til at opstille passende luftkvalitetsplaner i zoner, hvor grænseværdierne samt relevante tolerancemargener er blevet overskredet.
            
         
               —
            
            
               EFTA-Tilsynsmyndigheden har anført, at Norge ikke har bestridt nogen af de af myndigheden påpegede mangler i sit svar på hverken åbningsskrivelsen eller den begrundede udtalelse.
            
         
               —
            
            
               EFTA-Tilsynsmyndigheden har endelig gjort gældende, at Norge har tilsidesat sine forpligtelser i henhold til artikel 8, stk. 3, i direktiv 96/62, nu artikel 23, stk. 1, i direktiv 2008/50, idet landet ikke har udarbejdet en plan med oplysninger om de foranstaltninger eller projekter, der agtes gennemført, såvel som en vurdering af den forbedring af luftkvaliteten, der forventes opnået, samt den tid, der påregnes at medgå til opnåelse af disse mål.